Zbi rka odločb sodne pr akse 
Zadeva C-2 6 3 / 1 4  
E v ropski parlament  
proti  
Svetu E v ropske unije  
„Ničnostna tožba — Skupna zunanja in varnostna politika (SZVP) — Sklep 2014 /198/SZVP —  
Sporazum med Evropsko unijo in Združeno republiko Tanzanijo o pogojih za premestitev osumljenih  
piratov in z njimi povezanih zaseženih sredstev s pomorske sile pod vodstvom Evropske unije  
v Združeno republiko Tanzanijo — Izbira pravne podlage — Obveznost, da je Evropski parlament  
v vseh fazah postopka pogajanj in sklenitve mednarodnega sporazuma izčrpno in nemudoma  
obveščen — Ohranitev učinkov sklepa v primeru razglasitve ničnosti“  
Povzetek – Sodba Sodišča (veliki senat) z dne 14. junija 2016  
1. Evropska unija — Sodni nadzor nad zakonitostjo aktov institucij — Akti, sprejeti v okviru skupne 
zunanje in varnostne politike — Obseg nadzora — Nadzor nad izbiro pravne podlage 
(člen 40 PEU; člen 275, drugi odstavek, PDEU) 
2. Akti institucij — Izbira pravne podlage — Merila — Akt Unije, ki ima dvojni cilj ali dva dela — 
Sklicevanje na glavni ali prevladujoči cilj oziroma del — Sklep 2014 /198 o sklenitvi Sporazuma 
med Evropsko unijo in Združeno republiko Tanzanijo — Cilj, ki omogoča premestitev oseb, prijetih 
v okviru vojaške operacije Unije v Som aliji, v to tretjo državo — Sprejetje zgolj na podlagi člena 37 
PEU 
(člen 37 PEU; člen 218(6), drugi pododstavek, PDEU; Skupni ukrep Sveta 2008 /851, člen 12; Sklep 
Sveta 2014 /198/SZVP) 
3. Mednarodni sporazumi — Sporazumi Unije — Pogajanje in sklenitev — Pravica Parlamenta do 
obveščenosti — Obseg — Sporazumi s področja skupne zunanje in varnostne politike 
(člen 21(3) PEU; člen 218(10) PDEU) 
4. Skupna zunanja in varnostna politika — Mednarodni sporazumi — Sporazum med Unijo in 
Združeno republiko Tanzanijo o pogojih za premestitev osumljenih piratov in z njimi povezanih 
zaseženih sredstev v okviru vojaške operacije Unije v Som aliji — Sprejetje sklepa o podpisu 
sporazuma v imenu Unije ob nespoštovanju pravice Parlamenta do obveščenosti — 
Nedopustnost — Razglasitev ničnosti 
(člen 218(10) PDEU; Sklep Sveta 2014 /198/SZVP) 
1. Kar zadeva akte, sprejete na podlagi določbe v zvezi s skupno zunanjo in varnostno politiko, je 
Sodišče dolžno med drugim v skladu s členom 275, drugi odstavek, prvi del stavka, PDEU in 
členom 40 PEU skrbeti, da izvajanje te politike ne vpliva na uporabo postopkov in obseg dodeljenih 
pristojnosti institucij, ki jih določata Pogodbi za izvajanje pristojnosti Unije na podlagi Pogodbe DEU. 
SL 
ECLI:EU:C:2016 :435 1 
POVZETEK – ZADEVA C-263/14  
PARLAMENT/SVET  
Izbira ustrezne pravne podlage akta Unije ima ustavnopravni pomen, uporaba napačne pravne podlage 
pa lahko povzroči neveljavnost takega akta, zlasti če ustrezna pravna podlaga določa drugačen postopek 
sprejetja od tistega, ki se je dejansko uporabil. 
(Glej točko 42.) 
2. Izbira pravne podlage za akt Unije, vključno z aktom, sprejetim za sklenitev mednarodnega 
sporazuma, mora temeljiti na objektivnih dejstvih, ki omogočajo sodni nadzor ter vključujejo namen 
in vsebino tega akta. Če se pri preizkusu akta izkaže, da ima ta dva cilja ali dva sestavna dela, pri 
čemer je eden od teh ciljev ali sestavnih delov glavni, drugi pa stranski, mora akt temeljiti na samo eni 
pravni podlagi, in sicer tisti, ki se zahteva za glavni ali prevladujoči cilj oziroma sestavni del. Če pase 
izjemoma ugotovi, da akt hkrati sledi več ciljem ali ima več sestavnih delov, ki so neločljivo povezani, 
ne da bi bil eden v primerjavi z drugim stranski, tako da se uporabljajo različne določbe Pogodbe, 
mora tak ukrep temeljiti na različnih ustreznih pravnih podlagah. 
Sporazum med Evropsko unijo in Združeno republiko Tanzanijo o pogojih za premestitev osumljenih 
piratov in z njimi povezanih zaseženih sredstev s pomorske sile pod vodstvom Evropske unije 
(EUNAVFOR) je bil sklenjen na podlagi člena 12 Skupnega ukrepa Sveta 2008 /851 o vojaški operaciji 
Evropske unije kot prispevku k odvračanju, preprečevanju in zatiranju piratstva in oboroženih ropov 
pred somalsko obalo, ki se nanaša na skupno zunanjo in varnostno politiko (SZVP), da bi se v okviru 
vojaške operacije Unije v Somaliji (operacija Atalanta) omogočila premestitev oseb, ki jih je prijel in 
pridržal EUNAVFOR, ter zaseženih sredstev v tretjo državo, ki želi nad temi osebami in sredstvi 
izvajati svojo jurisdikcijo. Ta sporazum je tesno povezan z operacijo Atalanta, tako da bi bil, čete 
operacije ne bi bilo, brezpredmeten. Ker je sporazum med Unijo in Združeno republiko Tanzanijo le 
stranski akt pri ukrepanju EUNAVFOR, bo ta sporazum, ko bo ta sila prenehala delovati, postal 
brezpredmeten. V zvezi s tem ukrepanja te pomorske sile ni mogoče enačiti z ukrepanjem sodnih ali 
policijskih organov držav članic, saj to ukrepanje poteka v izključnem okviru specifične operacije, ki 
spada v SZVP in z izvrševanjem katere je to ukrepanje neločljivo povezano. Glede na to, da ta 
sporazum spada pretežno v SZVP, in ne pod pravosodno sodelovanje v kazenskih zadevah ali policijsko 
sodelovanje, je bilo sklep Unije o podpisu in sklenitvi navedenega sporazuma mogoče veljavno opreti le 
na člen 37 PEU. Torej je bil upravičeno sprejet v skladu s postopkom, določenim v členu 218(6), drugi 
pododstavek, prvi del stavka, PDEU. 
(Glej točke 43, 44, 48, 51, 53 in 55.) 
3. Obveznost, določena v členu 218(10) PDEU, na podlagi katerega se Parlament „v vseh fazah 
postopka nemudoma in izčrpno obvesti“ o pogajanjih in sklenitvi mednarodnih sporazumov, velja za 
vsak postopek pogajanj in sklenitve mednarodnega sporazuma, vključno s sporazumi, ki se nanašajo 
izključno na skupno zunanjo in varnostno politiko (SZVP). Člen 218 PDEU, da bi zadostil pogojem 
jasnosti, koherence in racionalizacije, določa enoten in splošen postopek, ki se nanaša na pogajanja in 
mednarodne sporazume, ki jih Unija sklene na vseh svojih področjih delovanja, vključno s SZVP, za 
katero – drugače od drugih področij – ne velja noben poseben postopek. 
Čeprav vloga, podeljena Parlamentu na področju SZVP, res ostaja omejena, tako da je ta institucija 
izključena iz postopka pogajanj in sklenitve sporazumov, ki se nanašajo izključno na SZVP, še vedno 
velja, da temu ni odvzeta vsakršna pravica do nadzora v zvezi s to politiko Unije. V zvezi s tem je 
sodelovanje Parlamenta pri postopku odločanja odraz, na ravni Unije, temeljnega demokratičnega 
načela, v skladu s katerim ljudstvo sodeluje pri izvajanju pristojnosti prek predstavniške skupščine. Kar 
zadeva postopek pogajanja in sklenitve mednarodnih sporazumov, je zahteva po obveščanju iz 
člena 218(10) PDEU izraz demokratičnih načel, na katerih temelji Unija. 
S to zahtevo po obveščanju se želi med drugim zagotoviti, da lahko Parlament izvaja demokratični 
nadzor nad zunanjim delovanjem Unije in, natančneje, da preveri, ali je bila izbira pravne podlage 
sklepa o sklenitvi sporazuma opravljena ob spoštovanju njegovih pristojnosti. V zvezi s tem, čeprav 
ECLI:EU:C:2016 :435 2 
POVZETEK – ZADEVA C-263/14  
PARLAMENT/SVET  
namen zahteve, da je Parlament izčrpno in nemudoma obveščen, ni temu omogočiti, da sodeluje pri 
pogajanju in sklenitvi sporazumov s področja SZVP, pa mu ta zahteva – poleg tega, da lahko preveri 
ustrezno pravno podlago ukrepov, sprejetih v okviru te politike – omogoča izvrševanje lastnih 
pristojnosti ob polnem poznavanju celotnega zunanjega delovanja Unije. Namreč, glede na to, da mora 
Unija v skladu s členom 21(3) PEU skrbeti za usklajenost različnih področij svojega zunanjega 
delovanja, dolžnost obveščanja, ki jo imajo do Parlamenta druge institucije v skladu s členom 218(10) 
PDEU, prispeva k zagotavljanju enotnosti in skladnosti tega delovanja. 
(Glej točke od 68 do 72.) 
4. Sklep Sveta o podpisu in sklenitvi sporazuma med Unijo in tretjo državo, ki se nanaša na skupno 
zunanjo in varnostno politiko (SZVP) in ki je bil sprejet, ne da bi bil Parlament nemudoma in izčrpno 
obveščen v vseh fazah postopka v skladu s členom 218(10) PDEU in ne da bi ta mogel izvrševati 
pravico do nadzora, ki mu je s Pogodbama podeljena na področju SZVP, in po potrebi izraziti svoje 
stališče, zlasti kar zadeva pravilno pravno podlago, na kateri mora zadevni akt temeljiti, je treba 
razglasiti za ničen. Kršitev te zahteve po informiranju v teh okoliščinah ogroža pogoje za izvajanje 
nalog, ki jih ima Parlament na področju SZVP, in zato pomeni bistveno kršitev postopka. 
V zvezi s tem, čeprav mora biti v skladu s členom 218(10) PDEU Parlament obveščen v vseh fazah 
postopka, določenega v navedenem členu 218, to, da je njegovo sodelovanje pri pogajanju in sklenitvi 
sporazumov, ki se nanašajo izključno na SZVP, izrecno izključeno, pomeni, da se ta zahteva ne razteza 
na faze, ki spadajo v pripravljalni proces znotraj Sveta. Ob navedenem zahteve po obveščanju 
Parlamenta ni mogoče omejiti zgolj na faze postopka, temve č se ta razteza tudi na vmesne dosežke, do 
katerih privedejo pogajanja. Tako bi moral Svet v skladu s to zahtevo po obveščanju Parlamentu 
posredovati besedilo osnutka sporazuma in besedilo osnutka sklepa, ki so ju pripravili svetovalci Sveta 
za zunanje odnose, zadolženi za pogajanja, saj je bilo besedilo teh osnutkov posredovano organom 
zadevne tretje države zaradi sklenitve sporazuma. Poleg tega, ker je pravico Parlamenta do nadzora 
mogoče izvajati le tako, da sam preuči vsebino načrtovanega sporazuma, ne pa glede na vsebino drugih 
sporazumov, ki imajo morda podobne značilnosti, je obstoj sporazumov, ki so bili sklenjeni z drugimi 
državami in s katerimi je bil Parlament morda seznanjen, v zvezi s tem neupoštevno. 
(Glej točke 77, 78 in 84.) 
ECLI:EU:C:2016 :435 3